

Bilag 21

Gevinstrealiseringsplan

Grunddataprogrammets delprogram 1: Effektiv ejendomsforvaltning og genbrug af ejendomsdata

31. maj 2013

Indholdsfortegnelse

[1. Stamdata 3](#_Toc335137184)

[2. Projektets gevinster 4](#_Toc335137185)

[3. Bilag 13](#_Toc335137186)

[4. Revisionshistorik 13](#_Toc335137187)

[5. Godkendelser 13](#_Toc335137188)

1. Stamdata

|  |  |
| --- | --- |
|  |  |
| Delprogramnummer | GD1 |
| Journalnummer | xxxx |
| Delprogramleder | Peter Lindbo Larsen (PLL), chefkonsulent MBBL |
| Styregruppeformand (Delprogramejer) | Søren Rude (SRU), kontorchef MBBL |

2. Projektets gevinster *(Beløb anført nedenfor under 0-scenariet er at betragte som nettogevinster)*











|  |
| --- |
| **Detailbeskrivelse** |
| Afhængigheder og forudsætninger for gevinsten  |
| *Generelt bidrager gennemførslen af delprogrammet til:*Harmoniserede grunddata og bedre datakvalitet vedrørende ejendomme og ejerforhold, hvilket omfatter:* Etablering af ejerlejligheder og bygning på lejet grund i Matriklen, hvorved alle ejendomstyper bliver registreret ét sted med et harmoniseret af ejendomsbegreb.
* Tilknytning af entydige nøgler (BFE nummer m.m.) til alle ejendomme i Matriklen.
* Tilretning af BBR og Tingbogen til at anvende Matriklens nye nøgler – herunder at overgå til at anvende matriklens ejendomsbegreb (BFE nummer m.m.).
* Datavask af ejendomsoplysninger i Matrikel, Tingbog og ESR

*Dette kommer til udtryk i de enkelte gevinster således:**1.b.3.1-2 Sparet udvikling af erstatningsregister for ESR* og *1.b.2.13 Sparet drift på erstatningsregister for ESR:* KL/kommunerne har behov for et eller flere moderniserede erstatningsregistre for ESR til 1) beregning og udskrivning af ejendomsskat, 2) administration af bidrag samt 3) lejeadministration. KL/kommunerne skal i 0-scenariet kompensere for den manglende infrastruktur og grunddata i autoritative registre ved at udvikle et selvstændigt register med oplysninger ejendomme og ejere, svarende til ESR’s registerdel. I 1-scenariet bliver der etableret autoritative registre med grunddata om ejendomme og ejere. Dermed bortfalder behovet for, at der skal udvikles og drives et nyt kommunalt ejendomsregister til erstatning for registerdelen i nuværende ESR. Ligeledes bortfalder behovet for drift af dette erstatningsregister.Gevinsterne realiseres henholdsvis fra igangsættelse af delprogrammet til indfasningen af de autoritative grunddateregistre og fra indfasningen af de autoritative grunddateregistre og til programperiodens udløb.*1.b.1.10-15 Sparet tid på manuelle arbejdsgange:*I 0-scenariet udfører kommunerne en række manuelle arbejdsgange, kontrollerer og myndighedsopgaver som i dag vedrørende data om ejendomme og ejere. Da der samtidig er tale om et meget komplekst arbejdsområde, hvor erfaring og detailkendskab til ejendomsområdet er afgørende, bliver der anvendt mange ressourcer på langvarige oplæringsforløb for nye medarbejdere.I 1-scenariet sker følgende ændringer:* Bortfald af registreringsopgaver i kommunen ved matrikulær udstykning og forandring, samt ved oprettelse af ejerlejligheder og bygninger på lejet grund.
	+ Kommunen skal ikke længere oprette nye ejendomme (jordstykker, ejerlejligheder eller bygninger på lejet grund) med oplysninger om ejere, adresse og andre data i ESR. Ligeledes bortfalder kommunens opgaver med at vedligeholde disse oplysninger
	+ Kontroller, tilbageløb og fejlrettelser bortfalder, fordi der sker en tidlig identifikation og registrering af ejendomme i autoritativt register (Matriklen).
* Bortfald af kommunale opgaver med ajourføring af oplysninger om ejendommes ejerforhold
	+ Entydig identifikation af ejendomme (BFE-nummer) og deres ejere (CPR/CVR numre) sikrer samtidig registrering af ejerskifter i både Tingbog og Ejerfortegnelse.
	+ Registrering af ejers død, flytninger til/fra udlandet m.v.(CPR-hændelser) bortfalder fordi Ejerfortegnelsen refererer direkte til CPR.
	+ Færre ressourcer til fejlhåndtering og opklaring af sager.
	+ Bortfald af ejerskifte registreringer i forbindelse med bobehandling og tvangsakutioner.
* Forenklet myndighedsbehandling af og godkendelse af ansøgninger om matrikulære forandringer iht. bygge-, plan-, vej-, miljø-, fredningslovgivningen.
* Ændret registreringsopgave i kommunen vedr. BBR (er ikke estimeret særskilt)
	+ Bortfald af opgaver med at vedligeholde matrikulære referencer i BBR.
	+ Forenklet proces for dannelse af adresser i forbindelse med matrikulære ændringer.
* Bortfald af oplæring af nye medarbejdere til opgaver, som bortfalder jf. ovenstående.

Ændringerne i arbejdsgange er fastlagt på grundlag af en omfattende kortlægning af nuværende og fremtidige arbejdsgange i samarbejde med aktørerne.Gevinsterne realiseres, når kommunerne ophører med at indberette oplysninger om ejendomme i ESR. Tidspunktet falder sammen med afslutningen af implementeringsplanens paralleldriftsfase.*1.b.1.19-27 Geokodning:*I 0-scenariet udfører ca. 10-12 kommuner hvert år en geokodning af bygninger, så der bliver en entydig sammenhæng mellem bygninger i Bygnings- og Boligregistret (BBR) og kommunens digitale kort (FOT). I 1-scenaret bliver der etableret en central løsning til geokodning med en standardiseret proces, der vil minimere kommunernes udgifter til geokodningen af bygninger. Det er forudsat, at 10-15 af de kommuner, der endnu ikke har geokodet bygninger, hvert år i perioden 2016 til 2020 vil anvende den centrale løsning til geokodning.Gevinsterne realiseres fra den centrale løsning til geokodning er etableret og til programperiodens udløb.*1.b.1.50 Besparelser på forbedret infrastruktur:*I 0-scenariet anvender kommunerne arbejdstid til, i vidt omfang, at vedligeholde oplysninger om ejendomme og ejerforhold i fagsystemer og geografiske informationssystemer (GIS), f.eks. systemer til fysisk planlægning, miljøforvaltning, byggesagsbehandling, vejadministration, offentlige høringer og andre opgaver som nødvendiggør henvendelser til ejere m.fl.I 1-scenaret vil disse oplysninger kunne hentes fra de nye autoritative registre med ejendomme og ejere. Det skønnes efter dialog med KL, at kommunerne kan spare arbejdstid til køb og indlæsning af kopidata samt vedligeholdelse af oplysninger om ejendomme og ejerforhold i egne fagsystemer og GIS. Gevinsterne realiseres fra indfasningen af de autoritative grunddataregistre og til programperiodens udløb.*1.b.1.33-38 Ændret proces i matriklen:*I 0-scenariet håndterer Geodatastyrelsen (GST) i dag kontroller og tilbageløb ved prøvelse af matrikulære forandringer. Prøvning af opdeling i nye ejerlejligheder og etablering af bygninger på lejet grund sker hos Tinglysningsretten. Samtidig sker der en delvis dobbeltregistrering af i nye ejerlejligheder og etablering af bygninger på lejet grund i både Tingbogen og i ESR hos kommunen.I 1-scenariet vil indførelsen af Præ-matriklen medføre færre kontroller og tilbageløb ved prøvelse af matrikulære forandringer pga. en forbedret datakvalitet som følge af en digital sagsdokumentation og et standardiseret digitalt samspil mellem praktiserende landinspektører og GST. GST har vurderet en reduktion i tilbageløb på 50 %, der giver en besparelse i arbejdstid til kontrol af sager med tilbageløb.I 1-scenariet overtager GST opgaven med prøvning og registrering ved af opdeling i nye ejerlejligheder og etablering af bygninger på lejet grund fra henholdsvis Tinglysningsretten og kommunerne. Der bliver en ensartet registreringsprocedure for alle typer fast ejendom og behovet for kommunale dobbeltregistreringer bortfalder.Gevinsterne realiseres fra Matriklens indfasning og til programperiodens udløb.*G1-5 Private virksomheders adgang til og anvendelse af forenklede ejendomsdata* og *G6-10 Offentlige selskabers adgang til og anvendelse af forenklede ejendomsdata:* De harmoniserede grunddata og bedre datakvalitet vedrørende ejendomme og ejerforhold vil, når de bliver udstillet for den private sektor og offentlige selskaber, give en række gevinster, der i denne business case er medtaget som kvalitative gevinster. Dette vedrører konkret sparet tid og omkostninger til at vedligeholde ejendoms- og ejeroplysninger i den private sektors og offentlige selskabers forretningssystemer samt nye forretningsmuligheder.De kvalitative gevinster vil realiseres efter indfasningen af de autoritative grunddataregistre. |
| Risiko ID | Indhold – Risici for ikke opnået gevinst | Risikoværdi (S\*K)=X | Håndtering af risici (herunder reducerende tiltag) |
| 1 | ***Budgetlov****: Det er ikke muligt at foretage de nødvendige justeringer af budgettet iht. implementeringsplanen pga. budgetlovens begrænsninger ift. at overføre midler mellem budgetår.*  | 4\*4=16 | *Programledelsen gør grunddataprogrammet opmærksom på sagen og opfordrer til en fælles metodik. Forhandlinger indledes med finansministeriet via DIGST.* |
| 12 | ***Forsinkelse af datavasken:****1. Datavasken er mere omfattende og kræver flere ressourcer end antaget.2. De medvirkende kan ikke medvirke i det krævede omfang.3. Datavasken kan ikke gennemføres inden for projektets økonomi.Konsekvensen af hver af de tre hændelse bliver at datavasken forsinkes/udskydes eller gennemføres i reduceret kvalitet/omfang.* | 2\*4=8 | *Der er gennemført et pilotprojekt for datavask, som danner grundlag for udarbejdelse af en fælles strategi for dataharmonisering og -migreringsstrategi. Denne strategi er under udarbejdelse og vil være klar i juni 2013. Strategien vil detaljeret beskrive de medvirkendes roller og ansvar i forhold til datavaskens gennemførelse. Desuden vil strategien indeholde en detaljeret aktivitetsplan, som alignes med den fælles implementeringsplan. Datavaskens fremdrift overvåges af programledelsen.*  |
| 34 | ***Gevinstrealisering hos private aktører:****De private aktører får ikke planlagt tilpasningen af egne forretningssystemer til den fremtidige struktur for ejendomsdata. Dermed kan de ikke drage fordel af at datakvaliteten er forbedret og at data er blevet lettere tilgængelige.* | 3\*3=9 | *Delprogrammet er opmærksom på nødvendigheden af på et tidligt tidspunkt at igangsætte kommunikationsindsatsen i forhold til de mange anvendere af ejendomsdata og andre interessenter. Styregruppen vil udarbejde en kommunikationsplan for hvordan forskellige niveauer af dataanvendere informeres. Endvidere er der planlagt etableret et interessentforum - med ekstern deltagelse - for kommunikation af konkrete tekniske og administrative problemstillinger.* |
|  |  |  |  |
| Væsentligste interessenter for gevinstrealisering | Interessentens holdning og mulige reaktion  | Betydning af interessenten og håndteringen heraf |
| *FM/DIGST* | *FM/DIGST er ejer af det samlede grunddataprograms BC, hvoraf dette delprograms BC bidrager med en væsentlig del af gevinsterne. FM/DIGST ønsker derfor naturligvis at gevinsterne realiseres, men idet FM/DIGST har mange roller kan de have interesser, der rækker udover dette delprogram.* | *FM/DIGST er en væsentlig interessent, som er involveret via delprogrammets styregruppe. FM/DIGST besidder desuden formandskabet i Grunddatabestyrelsen, som er næste trin på eskaleringsvejen i forhold til delprogrammet.* *FM/DIGST er ejer af et andet af Grunddataprogrammets delprogrammer: Datafordeleren.**FM er derudover den instans der skal behandle ansøgningen om overførsel af midler mellem budgetår.* |
| *Kommunerne(på primært og sekundært niveau)* | *Primært niveau:**Kommunerne/KL er på den ene side interesseret i at få afløst ESR via etablering af autoritative grunddataregistre og er en aktiv medspiller i delprogrammet.* *På den anden side betyder etablering af autoritative grunddataregistre væsentlige og uundgåelige ændringer i arbejdsgangene på det kommunale ejendomsdataområde. Det vil muligvis opleves som et kvalitetstab at de manuelle processer og kvalitetskontroller bortfalder.* *Sekundært niveau:**På andre kommunale arbejdsområder(geokodning, div. fagsystemer og GIS) er ændringerne, som følge af etablering af autoritative grunddataregistre ikke uundgåelige på samme måde som for det kommunale ejendomsdataområde. På disse andre områder er informationsbehovet af en anden karakter.* | *Kommunerne er delprogrammets primære interessent fsva. gevinster og gevinstrealisering. Kommunerne repræsenteret ved KL er medlem af delprogrammets styregruppe og projektforum. Derudover er KL medlem af Grunddatabestyrelsen.**Delprogrammet i samarbejde med kommunerne skal udarbejdes en kommunikationsplan, som adresserer de forskellige informations- og kommunikationsindsatser, der bl.a. skal rettes mod henholdsvis det traditionelle kommunale ejendomsdataområde og øvrige kommunale områder, som allerede anvender ejendomsdata eller er potentielle anvendere af data fra de autoritative grunddataregistre(primært og sekundært niveau).* *Kommunikationen med det sekundære niveau sker i samarbejde med bl.a. FOT-Danmark. I den forbindelse er det relevant at arrangere tekniske informationsmøder for teknologileverandører, som skal udvikle systemintegrationer mod ejendomsdatainfrastrukturen.*  |
| *Geodatastyrelsen* | *Geodatastyrelsen er en aktiv medspiller i delprogrammet og har interesse i at få gennemført delprogrammet og realiseret gevinsterne, der er knyttet til kvalitetsforbedringen af matrikulære sagsdata.* | *Geodatastyrelsen(GST) er en del af delprogrammet, idet GST er projektejer af projektet ”Matriklens udvidelse”, hvori GST’ gevinster skal høstes. GST er medlem af delprogrammets styregruppe og projektforum. Derudover er GST medlem af Grunddatabestyrelsen.* |
| *Den private sektor og offentlige selskaber* | *Den private sektor og offentlige selskaber er vigtige interessenter i forhold realisering af kvalitative gevinster. Begge parter har en egeninteresse i etableringen af autoritative grunddataregistre, erkendt eller ikke erkendt, men står uden for delprogrammet.**Begge parter har et ønske og en forventning om, at blive informeret og taget med på råd i et tilstrækkeligt omfang i forhold til deres forretning.*  | *Der skal i delprogrammet udarbejdes en kommunikationsplan, som tager højde for de forskellige informations- og kommunikationsopgaver, der bl.a. skal rettes mod henholdsvis den private sektor og offentlige selskaber, som enten allerede anvender ejendomsdata eller er potentielle anvendere af data fra de autoritative grunddataregistre.* *Som et led i kommunikationsplanen tager delprogrammet i gennemførselsfasen initiativ til etablering et interessentforum - med ekstern deltagelse - for kommunikation af konkrete tekniske og administrative problemstillinger. Dette forum er relevant for den private sektor, herunder finans- og ejendomsbranchen, og offentlige selskaber.* |
| **Specifikke oplysninger vedrørende realiseringsfasen** |
| Nedenstående beskrives på et overordnet plan i starten af projektet og skærpes ved udgangen af gennemførelsesfasen |
| Aktiviteter med kort beskrivelse | Milepæle  |
| *Interessenthåndtering: I realiseringsfasen, efter etablering af de tre autoritative grunddataregistre, eksisterer en ny autoritativ og entydig infrastruktur på ejendomsdataområdet, som stilles til rådighed via datafordeleren. Aktiviteterne vil rette sig mod interessenterne i forhold til fortsat udbredelse af viden og information i forhold til den autoritative infrastruktur. Aktiviteterne vil blandt andet bestå af udarbejdelse af en kommunikationsplan for hvordan forskellige niveauer af dataanvendere informeres og etablering af et interessentforum - med ekstern deltagelse - for kommunikation af konkrete tekniske og administrative problemstillinger.*  *Aktiviteterne, der startes op i gennemførselsfasen, videreføres i det omfang der fortsat er behov, herunder opretholdes interessentforum.* | *Interessenthåndtering(MBBL/PLL):**- Kommunikationsplan udarbejdes i 4. kvartal 2013**- Etablering af interessentforum i 4. kvartal 2013**- Første møde i interessentforum afholdt i 4. kvartal 2013* |
| *Realiseringen af tankerne om grunddata i autoritative registre stiller krav om en forbedret samordning af hele ejendomsområdet ikke mindst til at sikre og stimulere realiseringen af strategiske tiltag, herunder opfølgning på gevinstrealiseringen. Businesscasen forudsætter, at der også i realiseringsfasen er behov for koordinering af forretningsmæssige tiltag i relation til grunddataregistrene. Organiseringen af denne koordinationsindsats i realiseringsfasen adskiller sig ikke umiddelbart fra organiseringen i de tidligere fase, hvorfor der henvises til afsnittet om organisering i bilag 15, Programstyringsdokumentet.* | *Organiseringen af koordinationsindsatsen på ejendoms- og bygningsområdet i realiseringsfasen tages op i det sidste projektår: 2016*  |
| Organisering i realiseringsfasen |
| *Delprogrammets projekter forventes lukket umiddelbart efter at gennemførelsesfasen er afsluttet.*  |

3. Bilag

Der henvises i øvrigt til programstyringsdokument (bilag 15), business case (bilag 17), risikoanalyse (bilag 16) og implementeringsplan (bilag 23).

4. Revisionshistorik

|  |  |  |  |  |
| --- | --- | --- | --- | --- |
| Revisionsdato | Version | Resumé af ændringer | Ændringer markeret? | Forfatter |
| 21-05-2013 | 02 | Etablering af udgangspunkt for drøftelse i projektforum 23. maj 2013. | Nej  | Kirsten Elbo |
| 28-05-2013 | 04 | Tilrette version til styregruppemødet den 29. maj 2013 | Nej | Kirsten Elbo |
| 31-05-2013 | 1.0 | Godkendt af programejer | Nej  | Kirsten Elbo |

5. Godkendelser

Dokumentet kræver nedenstående godkendelser.

|  |  |  |  |
| --- | --- | --- | --- |
| Navn | Titel | Dato | Version |
| Søren Rude | Styregruppeformand, kontorchef MBBL | 31-05-2013 | 1.0 |